Diari Oficial de la Generalitat Valenciana


Sumari del DOGV 4757, del 20-05-2004 (2004/5104)

ORDE de 28 d'abril de 2004, de la Conselleria de Cultura, Educació i Esport, per la qual es regula la prova d'accés a estudis universitaris establida en el Reial Decret 1.640/1999, de 22 d'octubre, per al curs 2003/2004.
----------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2004/04/28/(1)/dof/vci/html**

### Dades del document

Número de DOGV
:   4757

Data del DOGV
:   20-05-2004

Secció del DOGV
:   I. DISPOSICIONS GENERALS

Número del document
:   2004/5104


Data del document
:   28-04-2004

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * legislació
    * universitat
    * estudiant
    * accés a l'educació
    * examen

ORDE de 28 d'abril de 2004, de la Conselleria de Cultura, Educació i Esport, per la qual es regula la prova d'accés a estudis universitaris establida en el Reial Decret 1.640/1999, de 22 d'octubre, per al curs 2003/2004. [2004/X5104]
  
El Reial Decret 1.742/2003, de 19 de desembre, pel qual s'establix la normativa bàsica per a l'accés als estudis universitaris de caràcter oficial deroga el Reial Decret 1.640/1999, de 22 d'octubre, establint no obstant, en la disposició transitòria segona que fins a setembre de 2005 es realitzaran les proves d'accés a la universitat d'acord amb el Reial Decret 1.640/1999, de 22 d'octubre, pel qual es regula la prova d'accés a estudis universitaris. Tots els alumnes que pretenguen accedir a la universitat fins al curs 2005/2006, ho faran d'acord amb este reial decret?.
  
A efecte que els estudiants puguen realitzar els exercicis previstos, sobre les matèries cursades en la corresponent modalitat del Batxillerat, atenent les opcions programades pels centres en el curs 2003/2004, així com establir les normes d'organització de la prova i en exercici de la facultat de desenrotllament dels procediments d'accés a la universitat atribuïda per la disposició final primera del Decret 20/2000, de 8 de febrer, del Govern Valencià, pel qual es creen els òrgans de gestió dels processos d'accés als estudis universitaris, i a proposta de la Comissió Organitzadora de la Prova d'Accés a la Universitat,
  
ORDENE
  
Primer
  
La present orde té com a finalitat el desplegament per al curs acadèmic 2003/2004, en l'àmbit territorial de la Comunitat Valenciana, de la prova d'accés als estudis universitaris regulada en el Reial Decret 1.640/1999, de 22 d'octubre, modificat pels Reials Decrets 990/2000, de 2 de juny, i 1.025/2002, de 4 d'octubre, per als alumnes que estiguen en possessió del títol de Batxiller d'acord amb el que establixen els articles 29.1, 41.2 i 53.4 de la Llei Orgànica 1/1990, de 3 d'octubre, d'Ordenació General del Sistema Educatiu.
  
Segon
  
1. En el curs 2003/2004 es realitzaran dos convocatòries, una ordinària els dies 15, 16 i 17 de juny de 2004 i una extraordinària els dies 14, 15 i 16 de setembre de 2004. En cada una de les convocatòries la prova d'accés serà única.
  
2. Els exercicis que componen la prova d'accés hauran de basar-se en les matèries comunes i de modalitat establides en el Decret 174/1994, de 19 d'agost, del Govern Valencià, pel qual s'establix el currículum del Batxillerat a la Comunitat Valenciana, modificat pel Decret 50/2002, de 26 de març, del Govern Valencià (DOGV de 5 d'abril), i hauran d'haver sigut cursades per l'estudiant en el segon curs de Batxillerat.
  
3. Els continguts de les propostes d'examen dels exercicis que componen les parts de la prova d'accés als estudis universitaris, seran establits per professors dels cossos docents universitaris especialistes en les distintes matèries, designats per les universitats, amb la coordinació prèvia amb els professors del cos d'ensenyament secundari.
  
Tercer
  
Els centres remetran a la universitat a què estiguen adscrits, entre els dies 7 i 10 de juny, ambdós inclusivament, i entre els dies 6 i 9 del mes de setembre, una relació certificada en la qual figuren els alumnes que desitgen presentar-se a la prova d'accés, en la qual s'haurà d'indicar: la nota mitjana de Batxillerat que conste en la documentació oficial, la via o les vies d'accés a què concórreguen, les matèries cursades objecte d'examen de la segona part de la prova, l'idioma estranger cursat com a matèria comuna (primer idioma), així com les exempcions que hagen pogut ser concedides mitjançant una resolució expressa i el llibre de qualificacions, segons el procediment que establisca cada universitat.
  
Quart
  
La prova d'accés constarà de dos parts:
  
1. La primera, de caràcter general, versarà sobre les matèries comunes del segon curs de Batxillerat i constarà de quatre exercicis.
  
2. La segona part, de caràcter específic, versarà sobre les matèries de modalitat del segon curs de Batxillerat establides en el Reial Decret 3.474/2000, de 29 de desembre, pel qual es modifiquen el Reial Decret 1.700/1991, de 29 de novembre, pel qual s'establix l'estructura del Batxillerat, i el Reial Decret 1.178/1992, de 2 d'octubre, pel qual s'establixen els ensenyaments mínims del Batxillerat i el Decret 174/1994, de 19 d'agost, del Govern Valencià pel qual s'establix el currículum del Batxillerat a la Comunitat Valenciana, modificat pel Decret 50/2002, de 26 de març, del Govern Valencià.
  
Quint
  
La primera part de la prova estarà composta per quatre exercicis. La duració de cada un dels exercicis serà de 90 minuts:
  
1. Primer exercici: l'estudiant triarà, en el moment de matricular-se en la prova d'accés, entre un exercici d'Història o un de Filosofia II. L'exercici d'Història consistirà en la composició d'un text sobre un tema o qüestió de tipus històric a partir de l'anàlisi de diferents fonts d'informació (textos, taules, gràfics, imatges i altres semblants). L'exercici de Filosofia II consistirà en una redacció i unes preguntes sobre un text de tipus filosòfic.
  
2. Segon exercici: anàlisi d'un text d'un idioma estranger, del llenguatge comú no especialitzat. A partir del text proposat, l'estudiant realitzarà un comentari personal i respondrà a qüestions relacionades amb el text, que seran plantejades i respostes per escrit en el mateix idioma, sense ajuda de diccionari ni de cap altre material didàctic.
  
3. Tercer exercici: anàlisi i comprensió d'un text en llengua castellana. La proposta constarà de tres parts, en les quals es mesurarà:
  
- La capacitat d'anàlisi i síntesi del contingut del text mitjançant l'elaboració d'un resum i/o esquema d'este.
  
- Un comentari crític sobre el contingut del text.
  
- Respostes a qüestions de llengua relacionades amb el text.
  
4. Quart exercici: anàlisi i comprensió d'un text en valencià. La proposta constarà de tres parts, en les quals es mesurarà:
  
- La capacitat d'anàlisi i síntesi del contingut del text mitjançant l'elaboració d'un resum i/o un esquema d'este.
  
- Un comentari crític sobre el contingut del text.
  
- Respostes a qüestions de llengua relacionades amb el text.
  
En els exercicis primer, tercer i quart, la proposta d'examen inclourà dos opcions diferenciades perquè els estudiants en desenrotllen una, a la seua elecció.
  
Sext
  
1. Quedaran exempts de realitzar l'exercici de Valencià: Llengua i Literatura II de la prova d'accés a la universitat els alumnes que no hagen cursat íntegrament els cursos del 2n cicle de l'Ensenyament Secundari Obligatori i els dos cursos de Batxillerat en centres docents de la Comunitat Valenciana.
  
2. Així mateix, els alumnes que, fins i tot havent cursat íntegrament els dos cursos del 2n cicle de l'Ensenyament Secundari Obligatori i els dos cursos de Batxillerat en centres docents de la Comunitat Valenciana, hagen obtingut en algun d'estos, una resolució positiva d'exempció de la matèria de Valencià, tant en 3r o 4t de l'Ensenyament Secundari Obligatori com en 1r o 2n de Batxillerat, quedaran exempts de realitzar l'exercici de Valencià: Llengua i Literatura II de la prova d'accés a la universitat.
  
3. Correspon al centre d'Ensenyament Secundari, en procedir a la matriculació dels estudiants a la prova d'accés a la universitat, certificar que concorre alguna de les causes dels dos apartats anteriors que donen lloc a l'exempció.
  
Sèptim
  
1. La segona part de la prova d'accés tindrà com a objectiu apreciar els coneixements específics de les matèries pròpies de modalitat del segon curs establides en el Decret 50/2002, de 26 de març, del Govern Valencià, pel qual es modifica el Decret 174/1994, de 19 d'agost, del Govern Valencià, pel qual s'establix el currículum del Batxillerat a la Comunitat Valenciana.
  
2. Per a realitzar la prova d'accés, els estudiants concorreran per la via o les vies d'accés establides en el Reial Decret 1.640/1999, de 22 d'octubre, modificat pels Reials Decrets 990/2000, de 2 de juny, i 1.025/2002, de 4 d'octubre, que es corresponguen amb la modalitat de Batxillerat cursada en el segon curs segons s'establix en l'annex d'esta orde.
  
3. Els estudiants s'examinaran de les matèries vinculades a cada via, a més d'una matèria de modalitat del segon curs. Tant les matèries vinculades com la triada pels estudiants han d'haver sigut cursades com a pròpies de modalitat o com a optatives pròpies de la modalitat cursada, excepte els alumnes de Música o Dansa que hagen obtingut el títol de Batxiller per haver acabat el tercer cicle del grau mitjà i haver superat les matèries comunes del Batxillerat, que realitzaran completa la primera part de la prova; de la segona, s'examinaran únicament de les matèries vinculades a la via o les vies triades lliurement en el moment de la inscripció, d'acord amb el que establix l'article 9 del Reial Decret 1.640/1999, de 22 d'octubre, modificat pels Reials Decrets 990/2000, de 2 de juny, i 1.025/2002, de 4 d'octubre.
  
4. Quan s'accedisca per dos vies, en la segona part de la prova hi haurà dos qualificacions, una per a cada una de les vies, calculades de la manera següent: se sumarà el 40% de les qualificacions de cada una de les dos matèries vinculades a la via, i el 20% de la qualificació més alta de les obtingudes en les matèries corresponents a l'altra via.
  
Octau
  
El desenrotllament de la segona part de la prova per al curs 2003/2004 serà el següent:
  
1. Els estudiants de la modalitat d'Arts que opten per la via d'Arts, hauran d'examinar-se de Dibuix Artístic II, Història de l'Art i una altra matèria de modalitat del segon curs, cursada pels estudiants i que haurà d'indicar-se en el moment de la inscripció per a la prova.
  
2. Estudiants de la modalitat de Ciències de la Naturalesa i de la Salut:
  
a) Si opten per la via Cientificotecnològica hauran d'examinar-se de Matemàtiques II, de Física i d'una altra matèria de modalitat del segon curs, cursada pels estudiants i que hauran d'indicar en el moment de la inscripció per a la prova.
  
b) Si opten per la via de Ciències de la Salut, hauran d'examinar-se de Biologia, de Química i d'una altra matèria de modalitat del segon curs, cursada pels estudiants i que hauran d'indicar en el moment de la inscripció per a la prova.
  
c) Si opten per les dos vies, Cientificotecnològica i de Ciències de la Salut, hauran d'examinar-se de Matemàtiques II, de Física, de Biologia i de Química.
  
3. Els estudiants de la modalitat de Tecnologia que opten per la via Cientificotecnològica, hauran d'examinar-se de Matemàtiques II, de Física i d'una altra matèria de modalitat del segon curs, cursada pels estudiants i que haurà d'indicar en el moment de la inscripció per a la prova.
  
4. Estudiants de la modalitat d'Humanitats i Ciències Socials:
  
a) Si opten per la via d'Humanitats, s'examinaran de Llatí II, Història de l'Art i d'una altra matèria de modalitat del segon curs, cursada pels estudiants i que hauran d'indicar en el moment d'inscripció per a la prova.
  
b) Si opten per la via de Ciències Socials s'examinaran de Matemàtiques Aplicades a les Ciències Socials II, de Geografia i d'una altra matèria de modalitat del segon curs, cursada pels estudiants i que hauran d'indicar en el moment d'inscripció per a la prova.
  
c) Si opten per les dos vies, Humanitats i de Ciències Socials, hauran d'examinar-se de Llatí II, d'Història de l'Art, de Matemàtiques Aplicades a les Ciències Socials II i de Geografia.
  
Nové
  
1. Contra la qualificació atorgada pel tribunal després de la realització de les proves, l'alumne podrà optar entre sol·licitar la revisió de la correcció dels exercicis per un segon corrector en els termes assenyalats en l'article 16.1 del Reial Decret 1.640/1999, de 22 d'octubre, modificat pels Reials Decrets 990/2000, de 2 de juny, i 1.025/2002, de 4 d'octubre, o interposar reclamació davant de la Comissió Organitzadora de la Prova d'Accés a la Universitat. La sol·licitud de reclamació n'exclou la possibilitat de revisió, prevista en l'article 16.1 del Reial Decret 1.640/1999, de 22 d'octubre, modificat pels Reials Decrets 990/2000, de 2 de juny, i 1.025/2002, de 4 d'octubre, per la qual cosa, en cas que es plantegen ambdós, només s'admetrà a tràmit la reclamació davant la Comissió Organitzadora.
  
2. La reclamació davant de la Comissió Organitzadora serà presentada a la universitat on va realitzar la prova d'accés, en el termini de tres dies hàbils des que es faça pública la qualificació de l'exercici sobre el qual es reclama, i haurà de fundar-se en la comprovació de possibles errors materials en esta. El president del tribunal informarà sobre la procedència del que sol·licita i ho elevarà a la Comissió Organitzadora, la qual hi resoldrà. La resolució de la Comissió Organitzadora esgota la via administrativa.
  
3. Contra la qualificació dels exercicis que resulte després del procés de revisió establit en l'article 16.1 del Reial Decret 1.640/1999, de 22 d'octubre, modificat pels Reials Decrets 990/2000, de 2 de juny, i 1.025/2002, de 4 d'octubre, l'estudiant podrà interposar reclamació davant de la Comissió Organitzadora en la forma establida en l'apartat anterior.
  
4. Les sol·licituds de revisió a què fa referència l'article 16.1 del Reial Decret 1.640/1999, de 22 d'octubre, modificat pels Reials Decrets 990/2000, de 2 de juny, i 1.025/2002, de 4 d'octubre, hauran d'anar acompanyades de la corresponent targeta informativa que contindrà la qualificació definitiva de la prova d'accés. No s'admetrà a tràmit cap sol·licitud de revisió en què no s'aporte esta.
  
5. La resolució de les revisions o reclamacions es notificarà als interessats en els servicis d'alumnat de les universitats públiques o en el centre de Secundària que els corresponga.
  
DISPOSICIÓ ADDICIONAL
  
Per a la nota mitjana dels dos cursos de Batxillerat caldrà atindre's al que establix l'Orde de 17 de gener de 1995, de la Conselleria d'Educació i Ciència (DOGV número 2.460, d'1 de març), i l'Orde de 21 de juliol de 2000, de la Conselleria de Cultura i Educació (DOGV número 3.829, de 5 de setembre), sobre avaluació en el Batxillerat.
  
DISPOSICIÓ TRANSITÒRIA
  
1. Els estudiants que tinguen aprovat el Batxillerat d'acord amb el Decret 174/1994 i vulguen presentar-se a la prova d'accés a la universitat, ho faran d'acord amb l'estructura de la prova d'accés regulada en l'Orde de 14 de març de 2003 de la Conselleria de Cultura i Educació, per la qual es regula la prova d'accés a estudis universitaris per al curs 2002/2003.
  
2. Els estudiants que tinguen aprovat el Batxillerat en la modalitat de COU podran, d'acord amb el Reial Decret 1.640/1999, de 22 d'octubre, presentar-se a la prova d'accés a la universitat segons l'estructura regulada en esta orde, o també per l'estructura de la prova d'accés regulada en l'Orde de 14 de març de 2003 de la Conselleria de Cultura i Educació, per una o dos de les vies d'accés.
  
3. Els estudiants que hagen cursat el Batxillerat LOGSE d'acord amb el Decret 174/1994 i hagen de repetir una, dos, tres o quatre assignatures, d'acord amb l'Orde de 18 de juny de 2002 de la Conselleria de Cultura i Educació, podran, una vegada aprovades estes presentar-se a la prova d'accés regulada en la present Orde o conforme al que disposa l'orde de 14 de març de 2003, de la Conselleria de Cultura i Educació.
  
DISPOSICIONS FINALS
  
Primera
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
Segona
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, la present orde, que posa fi a la via administrativa, podrà ser recorreguda potestativament en reposició, o bé cabrà plantejar directament, un recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant el conseller de Cultura, Educació i Esport en el termini d'un mes a comptar des de l'endemà de la publicació en el Diari Oficial de la Generalitat Valenciana.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos, a comptar des de l'endemà de la publicació en el Diari Oficial de la Generalitat Valenciana.
  
València, 28 d'abril de 2004
  
El conseller de Cultura, Educació i Esport,


Còpia Permalink ELI